Pulau Sironjong Ketek

Pulau Sironjong Ketek adolah salah satu pulau nan talatak di sabalah barat Pulau Sumatera. Dalam hal pamarintahan, pulau ko tamasuak dalam Kecamatan Koto XI Tarusan, Kabupaten Pesisir Selatan, Provinsi Sumatera Barat, Indonesia.

Talatak di Kawasan Wisata Mandeh, pulau ko tamasuak dalam objek wisata pulau strategis di Kabupaten Pesisir Selatan. Sekilas, bantuak pulau ko bantuak kapa, dan di sisi lain bantuaknyo sarupo piramida.

Sacaro umum, pulau ko mampunyoi topografi nan babukik-bukik jo batabiang. Padohal, ampia indak ado pantai pasia di pulau ko. Dek karano iko, pamarintah daerah mambuek janjang jo katinggian labiah dari 25 meter di tabiang-tabiang curam nan mangaliliangi pulau untuak malompek-lompek. Apolai lauik di pulau ko cukuik dalam dan mampunyoi arus nan tanang. Salain dari itu, janjang juo manjadi daya tarik bagi wisatawan, tarutamo nan suko malompek dari katinggian.

Manganai vegetasi nan tumbuah di pulau ko, kabanyakan jinih tumbuahan adolah tumbuahan nan cukuik labek atau tingkek tinggi. Banyak pohon-pohon jo samak-samak nan gadang jo manjulang nan tumbuah di pulau ko. Di sampiang pulau ko ado sabuah pulau nan cukuik laweh jo topografi nan samo, yaitu Pulau Sironjong Gadang.

Pulau iko marupoan salah satu pulau di pulau Sumatera nan tacataik indak punyo panduduak. Walaupun baitu, pulau ko acok dikunjungi dek wisatawan untuak tamasya.

 Rujuakan 

 Pranala lua 
  Situs web resmi Kabupaten Pesisir Selatan

Sironjong Ketek
Sironjong Ketek
Sironjong Ketek
Kategori:WikiBasamo 2.0